Védjük a gyerekeket az őszi megbetegedések ellen!Babafalva.hu | Babafalva.hu
Kezdőlap Test+lélek Ép testben... Védjük a gyerekeket az őszi megbetegedések ellen!
Szeptembertől nem csak az óvoda-iskola, hanem az „őszi betegségek” időszaka is beköszöntött a gyerekek életébe. A közösségben könnyen terjedő fertőzések, a változékony időjárás és a dolgozatok előtt súlyosbodó panaszok is megnehezíthetik a kicsik kiegyenlített teljesítményét az új tanévben. A szakértő tanácsaival megelőzhetjük és gyorsabban legyőzhetjük a törékeny szervezetekre leselkedő kórokozókat.
Hogyan készítsük fel a gyerekek szervezetüket az óvoda és a hűvös idő megpróbáltatásaira?
Az őszi hónapokban leginkább a légúti fertőzések veszélyeztetik a gyerekek egészségét. A megelőzés tekintetében az egyik legfontosabb szempont a változatos, vitamindús táplálkozás biztosítása, és a szabad levegőn tartózkodás. Dr. Fülöp Györgyi, a Czeizel Intézet fül-orr-gégész szakorvosa szerint bőséges zöldség- és gyümölcsfogyasztás és fehérjebevitel mellett multivitaminokra, és táplálékkiegészítőkre nincs szükség.
Leggyakrabban a cseppfertőzéssel terjedő vírusok betegítik meg szervezetünket. Jellemző tünetek a torokfájdalom, orrdugulás, orrfolyás, láz, izomfájdalom, levertség és köhögés, esetleg hasmenés, hányás. „Gyengébb immunrendszer, kimerültség esetén természetesen ezek a tünetek hevesebben lépnek fel, elhúzódóbbak. Vírusfertőzések megelőzésére napjainkba inkább D-vitamin adagolás jön szóba, a C-vitamint csak akkor javasolt szedni, ha fellépnek a vírusfertőzés tünetei. Gyakori megbetegedések esetén, amikor a gyermek több időt kényszerül már otthon tölteni, mint közösségben, akkor további lépéseket tehetünk az immunrendszer megerősítésére. Ilyenkor segíthet pl. egy foszfoglukán tartalmú szer, mely aktiválja az immunrendszert vírusos és bakteriális infekciók esetén egyaránt” – javasolja dr. Fülöp Györgyi.
Előző cikkMiért fontosak a gonosz karakterek a szerepjátékokban?
Következő cikkHogy beszéljünk a gyerekkel a válásról? Vekerdy Tamás tanácsai
Óvoda 2010. október 3.
Egészségügy, kórházak 2015. november 9.